Cienījamie vecāki!

Visi esam nonākuši sarežģītā, mums jaunā un neierastā situācijā.

Lūdzam Jūs palīdzēt saviem bērniem organizēt viņu mācīšanos mājās, tātad

* Nodrošiniet datoru ar interneta pieslēgumu
* Plānojiet kopā ar skolēnu mācīšanās un atpūtas laiku
* Ņemiet vērā, ka dienasgrāmatā norādītais stundu saraksts un laiki paredzēti saziņai ar skolotājiem, tēmas vai uzdoto uzdevumu skaidrojumu saņemšanai veidos, ko skolotājs būs iepriekš norādījis. Patstāvīgos darbus skolēni veiks pēc saziņai paredzētā laika.
* Plānojiet datora izmantošanas laiku, ja to lieto vairāki ģimenes locekļi
* Sekojiet informācijai e-klases dienasgrāmatā un pastā
* Atcerieties, ka skolēnam jāmācās patstāvīgi un visi neskaidrie jautājumi skolēnam pašam jāuzdod skolotājam e-klases e-pastā. Pretējā gadījumā atgriezeniskā saite nebūs objektīva.
* Atgādiniet, ka skolēns drīkst zvanīt skolotājam norādītajā laikā, ja viņam grūti aprakstīt e-pastā neskaidrības, kas radušās mācīšanās procesā
* Atgādiniet, ka **skolēnam** jāpiereģistrējas portālā Uzdevumi.lv . Portālā jāieiet, izmantojot e-klases pasi( lietotājvārds un parole). Ja rodas problēma ar paroli, ziņot klases audzinātājai.

Pirmā nedēļa parādīs, ko darām labi, kas šajā procesā jāmaina. Ceram uz sadarbību, savstarpēju sapratni.

Lai mums kopā izdodas tikt šīm grūtībām pāri, bet, galvenais, rūpēsimies par savu veselību.

Skolas administrācija.